Yeat

נואה סמית' (באנגלית: Noah Smith; נולד ב-26 בפברואר 2000), הידוע בשם הבמה Yeat, הוא ראפר, זמר, ופזמונאי אמריקאי. הוא פרץ לתודעה באמצע שנת 2021, לאחר צאתו של המיקסטייפ 4L ואלבום הבכורה Up 2 Më, עם שירים מאלבום הבכורה, כגון "Gët Busy", "Turban" ו-"Monëy So Big" שזכו לפופולריות רבה.

 ביוגרפיה 
נואה סמית' נולד ב-26 בפברואר 2000 באירוויין שבקליפורניה. בראיון עם Our Generation Music, הוא ציין שאימו רומנית ואביו הוא חצי מקסיקני מצד סבתו, אך לא ידוע מהו מוצאו של סבו.

סמית' החל את הקריירה שלו בשנת 2015 תחת שם הבמה Lil Yeat. השירים שפרסם בתקופה זו נמחקו מהאינטרנט. ביוני 2018 הוציא סמית' את שירו הראשון תחת שמו החדש, "Blnk", בערוץ היוטיוב Elevator. בספטמבר של אותה השנה, הוציא את המיני-אלבום הראשון שלו, Deep Blue Streeps.

בשנת 2021 החלה המוזיקה של סמית' לצבור פופולריות בפלטפורמות כגון טיקטוק, לאחר צאתו של המיקסטייפ 4L, מתוכו השירים "Sorry Bout That" ו-"Money Twërk" הפכו לוויראליים במיוחד בפלטפורמה.

באוגוסט 2021, קטע מתוך שירו "Gët Busy", עוד לפני צאתו, הפך לוויראלי ברשת. השיר עצמו יצא לאור ב-1 בספטמבר. ב-10 בספטמבר, הוציא הראפר את אלבום הבכורה שלו, Up 2 Më, באמצעות חברת התקליטים אינטרסקופ רקורדס. האלבום זכה לביקורות חיוביות ממבקרי המוזיקה. בשנת 2022 האלבום נכנס למצעד הבילבורד 200 במקום ה-183.

ב-18 בפברואר 2022 יצא אלבומו השני, 2 Alivë. האלבום נכנס למקום השישי במצעד הבילבורד 200 עם 36,000 עותקים שנמכרו. ב-1 באפריל, יצאה מהדורת הדלוקס של האלבום, שנקראה 2 Alivë (Geëk Pack). בשנה זו, הראפר הוזמן ליצור שיר לטריילר שהופק על ידי Lyrical Lemonade לסרט "המיניונים: עלייתו של גרו", שהפך לוויראלי בפלטפורמת טיקטוק,ובעקבות זאת, בצאת הסרט החל טרנד בפלטפורמה, שקורא לצופים להגיע לסרט בחליפות.

ב-9 בספטמבר 2022 יצא האלבום Lyfë, שהגיע למקום העשירי בבילבורד 200 ומכר 30,000 עותקים בשבוע הראשון. האלבום כולל 12 שירים, מתוכם ישנו שיתוף פעולה בולט אחד עם הראפר Lil Uzi Vert בשיר "Flawlëss", שגרף הצלחה רבה. על ההפקה היה אחראי בעיקר המפיק BNYX, שלקח את רוב הפיקוד על הסאונד של האלבום. האלבום התקבל בחיוב על ידי הקהל והמבקרים, ורבים ראו בו רגע שיא מוקדם בקריירה של סמית', וישנם אנשים שחושבים שזהו הפרויקט הטוב ביותר שלו אי פעם.

אלבומו השלישי Afterlyfe שוחרר ב-14 בפברואר 2023, Yeat השתתף בשיר "IDGAF" מהאלבום For All the Dogs של הראפר הקנדי דרייק, שפרץ בענק והגיע למקום ראשון בבילבורד הוט 100 ולמקום הראשון ב-Global 200, מה שהפך אותו לשיר המצליח ביותר של Yeat.

ב-16 בפברואר 2024 הוציא את האלבום 2093 שכולל הופעות של הראפרים ליל ויין ופיוצר, בגרסת הדלוקס של האלבום קיימת הופעה של דרייק. האלבום הגיע למקום שני בבילבורד 200.

ב-18 באוקטובר 2024 יצא לאור האלבום LYFESTYLE, פרויקט הכולל 22 שירים עם הופעות אורח של אמנים כמו דון טוליבר, Lil Durk ו-Kodak Black. האלבום הגיע למקום הראשון במצעד בילבורד 200 תוך ימים בודדים בלבד. זהו האלבום השני שסמית' שחרר באותה השנה, הישג מרשים מאוד, מה שהרבה אמנים אחרים נמנעים מלעשות. 

Yeat צפוי להוציא בקרוב את אלבומו החדש A DANGEROUS LYFE. לאחר ההצלחה המסחררת של אלבומו הקודם, LYFESTYLE, שיצא באוקטובר 2024 והגיע למקום הראשון במצעד ה-Billboard 200 תוך ימים בודדים בלבד. סמית' ממשיך לפתח את סגנונו הייחודי המשלב טראפ, אלקטרוניקה וניסויים קוליים. האלבום החדש צפוי להציג את התפתחותו האמנותית ולקדם אותו עוד צעד קדימה בקריירה שלו.

ב־1 באוגוסט 2025 הוציא Yeat את המיני אלבום DANGEROUS SUMMER, פרויקט הכולל 11 שירים, עם הופעות אורח של אמנים כמו דון טוליבר, FKA twigs ו-SahBabii. המיני אלבום מרמז על האלבום העתידי של Yeat בשם A Dangerous Lyfe. המיני אלבום זכה להצלחה מיידית, דורג במקום הראשון במצעד הבילבורד 200 לאחר ארבעה ימים בלבד, והתקבל בחיוב על ידי מבקרי מוזיקה בזכות ההפקה החדשנית של המפיק BNYX והקול הייחודי של Yeat.

דיסקוגרפיה
אלבומי אולפן
 2021: Up 2 Më
 2022: 
 2022: Lyfë
 2023: Afterlyfe
 2024: 2093
 2024: Lyfestyle

מיקסטייפים
 2019: Wake Up Call
 2020: I'm So Me
 2021: Alivë
 2021: 4L

מיני-אלבומים
 2018: Deep Blue Strips
 2019: Different Creature
 2020: We Us
 2020: Hold Ön
 2021: Trëndi
 DANGEROUS SUMMER :2025

קישורים חיצוניים



הערות שוליים

קטגוריה:ראפרים אמריקאים
קטגוריה:אמריקאים ממוצא רומני
קטגוריה:מוזיקה: תופעות אינטרנט
קטגוריה:אמריקאים שנולדו ב-2000
קטגוריה:אמנים אמריקאים הידועים בשם במה